recursal/SuperWikiNEXT-32B huggingface dataset:
Το **Φράγκο Δυτικής Αφρικής**  (*XOF*) είναι νόμισμα, γνωστό απλώς με τη γαλλική του ονομασία *Franc CFA*, όπου το αρκτικόλεξο CFA σημαίνει *Communauté financière d'Afrique* («Οικονομική Κοινότητα της Αφρικής»). Τυπώνεται από την *BCEAO* (*Banque Centrale des États de l'Afrique de l'Ouest*, δηλαδή την «Κεντρική Τράπεζα των Χωρών της Δυτικής Αφρικής»), με έδρα το Ντακάρ στη Σενεγάλη για τις 8 χώρες της Οικονομικής και Νομισματικής Ένωσης της Δυτικής Αφρικής (UEMOA, *Union Économique et Monétaire Ouest Africaine*):

* Ακτή Ελεφαντοστού Ακτή Ελεφαντοστού
* Γουινέα-Μπισσάου Γουινέα-Μπισσάου , μέλος από το 1994.
* Μάλι  αποχώρησε το 1961, επανήλθε το 1984.
* Μπενίν Μπενίν
* Μπουρκίνα Φάσο Μπουρκίνα Φάσο
* Νίγηρας Νίγηρας
* Σενεγάλη Σενεγάλη
* Τόγκο Τόγκο

* Από το 1973 η Μαυριτανία χρησιμοποιεί την ουγκίγια και όχι το φράγκο CFA.

Χαρτονομίσματα
--------------

Ένα χαρτονόμισμα των 10000 φράγκων CFA.
Η σειρά χαρτονομισμάτων του 1994 αντικαταστάθηκε το 2004. Η νέα σειρά περιλαμβάνει τραπεζογραμμάτια με ειδικά χαρακτηριστικά ασφαλείας και έχουν πιο σύγχρονο σχεδιασμό. Τα νέα χαρτονομίσματα προκάλεσαν την ανακούφιση των Αφρικανών και για το λόγο ότι φημολογούνταν πως τα παλιά ήταν βρόμικα και μπορούσαν να μεταφέρουν ασθένειες(1). Το χρώμα του χαρτονομίσματος των 5.000 CFA άλλαξε από το γαλαζωπό σε πράσινο.

Μελλοντικά σχέδια
-----------------

Οι αγγλόφωνες χώρες Γκάμπια, Γκάνα, Νιγηρία και Σιέρα Λεόνε και η γαλλόφωνη Γουινέα, έχουν ιδρύσει τη Νομισματική Ζώνη της Δυτικής Αφρικής (WAMZ) και συμφώνησαν να εισαγάγουν ένα κοινό νόμισμα- στα πρότυπα του ευρώ- το *έκο*  (Eco) τo 2015. Η Λιβερία επίσης θα ενταχθεί σε αυτήν την οικονομική ζώνη και ο τελικός στόχος είναι η συγχώνευση της UEMOA και της WAMZ σε μια κοινή Δυτικοαφρικανική νομισματική ζώνη.
Τελικά, η ημερομηνία για την εισαγωγή του νέου νομίσματος μεταφέρθηκε στο 2020.

Εξωτερικοί σύνδεσμοι
--------------------

* Επίσημη σελίδα της Οικονομικής και Νομισματικής Ένωσης Δυτικής Αφρικής (UEMOA) (Γαλλικά)

Παραπομπές
----------

1. ↑

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα West African CFA franc  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στην ελληνική μυθολογία με το όνομα **Οίαγρος** είναι γνωστός ο κατά μία εκδοχή πατέρας του Ορφέα και του Λίνου, σε κάποια ασθενέστερη εκδοχή και του Μαρσύα. Ο Οίαγρος αναφέρεται από τους μυθογράφους ως ποτάμιος θεός, γιος του θεού Άρη ή του Πιέρου ή του Χάροπα και βασιλιάς των Ηδωνών της Θράκης (ως διάδοχος του Χάροπα). Ως σύζυγος του Οιάγρου μνημονεύεται μία από τις Μούσες: η Καλλιόπη, η Πολυμνία ή η Κλειώ. Ο Οίαγρος περιγράφεται και ως *«Θράκας θεός του κρασιού που καταγόταν από τον Άτλαντα»*.

Παραπομπές
----------

1. ↑  «Οίαγρος». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 25 Αυγούστου 2023.
2. ↑  Kathleen Freeman: *The Pre-Socratic Philosophers*. Oxford: Basil Blackwell, 1946

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Η εντολή **apropos** χρησιμοποιείται σε λειτουργικά συστήματα Unix και της οικογένειας του Unix για την εύρεση πληροφοριών σχετικά με τις εντολές και τα βοηθήματα (utilities) του συστήματος.

Λειτουργία
----------

Ο χρήστης εισάγει την συμβολοσειρά που θέλει να αναζητήσει και η apropos την αναζητά σε όλες τις σελίδες man (man page). Έπειτα η apropos επιστρέφει όλες τις σελίδες man που περιέχουν την συμβολοσειρά αναζήτησης. Η εντολή είναι πολύ χρήσιμη εαν κάποιος αναζητά μια εντολή του συστήματος ή πληροφορίες για αυτήν, αλλά δεν γνωρίζει το ακριβές όνομα της. 

Η εντολή apropos είναι ισοδύναμη με την εντολή man -k *συμβολοσειρά\_αναζήτησης*. Παρόμοια σε λειτουργία είναι η εντολή whatis, η οποία όμως επιστρέφει αποτελέσματα όταν ευρεθεί ακριβώς η δοσμένη συμβολοσειρά αναζήτησης, σε αντίθεση με την apropos που δεν έχει αυτό τον περιορισμό.

Παράδειγμα
----------

Στο παράδειγμα που ακολουθεί, χρησιμοποιήθηκε η εντολή apropos για να αναζητηθούν πληροφορίες σχετικά με την συμβολοσειρά «mkdir».

```
$ apropos mkdir
mkdir (1)            - make directories
mkdir (2)            - create a directory
mkdirat (2)          - create a directory relative to a directory file descriptor
$
```

Κάθε γραμμή αποτελείται από τρεις στήλες. Η πρώτη στήλη έχει το όνομα της εντολής, η δεύτερη έχει τον αριθμό που δείχνει σε ποια ενότητα της σελίδας man η apropos βρήκε την συμβολοσειρά αναζήτησης και η τρίτη στήλη δείχνει την σύνοψη της εντολής αυτής από την αντίστοιχη σελίδα man.

Πηγές
-----

* apropos(1) - Linux man page
* Mark G. Sobell (2005). *A Practical Guide to Linux Commands, Editors, and Shell Programming p.62-63*. Prentice Hall. ISBN 0-13-147823-0.

Δείτε επίσης
------------

* Κατάλογος βοηθημάτων του Unix

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Η **οροσειρά Γκρέιτ Ντιβάιντινγκ**, **Μεγάλη διαχωριστική οροσειρά** (στα ελληνικά) ή **Ανατολικά Υψίπεδα**, είναι η σημαντικότερη οροσειρά της Αυστραλίας και η τρίτη σε μήκος σε όλο τον κόσμο. Η οροσειρά εκτείνεται 3.500 χλμ. από τη νήσο Ντάνουαν έως το βορειοανατολικό άκρο της Κουίνσλαντ διατρέχοντας όλο το μήκος της ανατολικής ακτογραμμής από τη Νέα Νότια Ουαλία στη Βικτόρια και στρέφοντας δυτικά, φθίνει σταδιακά στην κεντρική πεδιάδα των ορέων Γκράμπιαν στη δυτική Βικτόρια. Το πλάτος της οροσειράς ποικίλει από 160 έως 300 χλμ και πλέον.

Το απόκρημνο χώρισμα ανάμεσα στις πεδιάδες της ακτής και τα ανατολικά υψίπεδα έχει επηρεάσει το κλίμα της Αυστραλίας κυρίως εξαιτίας του ορογραφικού κατακρημνισμού και οι περιοχές του ψηλότερου ανάγλυφου αποκαλύπτουν μια περιοχή γεμάτη εντυπωσιακά φαράγγια.

Ορολογία
--------

Η Γκρέιτ Ντιβάιντινγκ κυριαρχεί στην αυστραλιανή μάζα ξηράς
Η οροσειρά Γκρέιτ Ντιβάιντινγκ δεν είναι μία μόνον οροσειρά. Ουσιαστικά, πρόκειται για σύμπλεγμα οροσειρών, υψιπέδων και κρημνών με αρχαία και σύνθετη γεωλογική ιστορία. Το φυσιογραφικό της όνομα είναι *Ανατολική Αυστραλιανή Κορδιλιέρα*. Κατά τόπους το έδαφος είναι σχετικά επίπεδο με πολύ χαμηλούς λόφους. Τα υψίπεδα ποικίλουν από 300 μ έως 1.600 μ ύψος.

Παραπομπές σημειώσεις
---------------------

1. ↑  Australia.gov. «Australian Rocks and Mountains». Αρχειοθετήθηκε από το πρωτότυπο στις 15 Ιουλίου 2012. Ανακτήθηκε στις 18 Σεπτεμβρίου 2012.
2. ↑  Η Οροσειρά Γκρέιτ Ντιβάιντινγκ είναι η τρίτη μεγαλύτερη στον κόσμο πάνω από τη στάθμη θαλάσσης. Τεχνικά η μεσοωκεάνεια οροσειρά είναι η μεγαλύτερη από όλες τις οροσειρές του κόσμου.
3. ↑  Shaw, John H. "Collins Australian Encyclopedia", William Collins Pty Ltd. Sydney, 1984, ISBN 0-00-217315-8
4. ↑  Η ορογραφία είναι κλάδος της γεωμορφολογίας, που μελετά το ανάγλυφο των βουνών.
5. ↑  Löffler, Ernst (1983). *Australia:Portrait of a Continent*. Richmond, Victoria: Hutchinson Group. ISBN 0-09-130460-1.  Unknown parameter `|coauthors=` ignored (`|author=` suggested) (βοήθεια)
6. ↑  Κλάδος της γεωγραφίας ο οποίος εστιάζεται στα φυσικά χαρακτηριστικά ενός τόπου (όρη, πεδιάδες, ύδατα, πανίδα, χλωρίδα, κλίμα κ.λπ. Η λέξη είναι αντιδάνεια. Βλ. φυσιογραφία στο *Academic Dictionaries and Encyclopedias*
7. 1 2  Johnson, David (2009). *The Geology of Australia*. Cambridge University Press. σελ. 202. ISBN 0-521-76741-5.  `Η παράμετρος |access-date=` χρειάζεται `|url=` (βοήθεια)

Εξωτερικοί σύνδεσμοι
--------------------

* Πολυμέσα σχετικά με το θέμα  Great Dividing Range, Australia στο Wikimedia Commons
* Australian rocks and mountains
* Australian Explorer
* Crossing the Great Dividing Range
* Northern Rivers (NSW) Geology Blog – Great Dividing Range

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315526345
* LCCN: sh85056980

 |

 |
Ο **Λοΐκ Σβαρτς** (γεννήθηκε στις 4 Δεκεμβρίου 1992) είναι Βέλγος επαγγελματίας καλαθοσφαιριστής για τον Προμηθέα Πατρών του Ελληνικού Πρωταθλήματος και του EuroCup. Εκπροσωπεί επίσης την εθνική ομάδα καλαθοσφαίρισης του Βελγίου διεθνώς.

Επαγγελματική Σταδιοδρομία
--------------------------

Ο Σβαρτς ξεκίνησε την σταδιοδρομία την με την Μπελφιού Μονς-Αϊνό το 2010, όπου έμεινε τρεις χρονιές. Στη συνέχεια, έπαιξε μια χρονιά με την Βερβιέρ-Πεπινστέρ και τρεις χρονιές με τη Σπιρού Σαρλερουά .

Το 2017, ο Σβαρτς υπέγραψε με την πρωταθλήτρια Οστάνδη. Στην διακοπή του 2020, ο Σβαρτς επέκτεινε το συμβόλαιό του με την Οστάνδη έως το 2023.  Την περίοδο 2020–21, ο Σβαρτς είχε μια θεσπέσια χρονιά στην οποία είχε μέσο όρο 11,4 πόντους ανά παιχνίδι. Τον Μάρτιο, κέρδισε το τρίτο Κύπελλο Βελγίου και ονομάστηκε πολυτιμότερος παίχτης του τελικού του Κυπέλλου, αφού πρόσθεσε 11 πόντους στον τελικό.  Η χρονιά του τού έδωσε τον τίτλο του Βέλγου παίκτη της χρονιάς.  Αργότερα, κατέκτησε το τέταρτο πρωτάθλημα Βελγίου με την Οστάνδη και αναδείχθηκε MVP των τελικών PBL.  Στη σειρά των τελικών εναντίον του Μονς-Αϊνό, είχε κατά μέσο όρο 11,5 πόντους, 4,5 ριμπάουντ και 3 ασίστ ανά παιχνίδι. 

Στις 2 Αυγούστου 2021, ο Σβαρτς υπέγραψε με τον Προμηθέα Πάτρας .

Σταδιοδρομία στην εθνική ομάδα
------------------------------

Από το 2014, ο Σβαρτς εκπροσωπεί την εθνική ομάδα καλαθοσφαίρισης του Βελγίου. Παλαιότερα έπαιζε επίσης στις εθνικές ομάδες κάτω των 16, κάτω των 18 και κάτω των 20 ετών.

Παραπομπές
----------

1. ↑  «Loic Schwartz, Basketball Player». *Proballers* (στα Αγγλικά). Ανακτήθηκε στις 10 Ιουλίου 2021.
2. ↑  KW, Redactie (12 July 2020). «Loïc Schwartz tekent nieuw driejarencontract bij Filou Oostende» (στα nl). *KW.be*.. Ανακτήθηκε στις 10 July 2021.
3. ↑  «De 20ste Beker van België is binnen! – Filou Oostende» (στα nl-BE).. Ανακτήθηκε στις 10 July 2021.
4. ↑  «Loïc Schwartz (Oostende) is beste Belgische Speler van het Jaar, Vladimir Mihailovic (Aalst) verkozen tot MVP in Euromillions Basketball League» (στα nl-BE). *Het Nieuwsblad*.. Ανακτήθηκε στις 10 July 2021.
5. ↑  «Recordkampioen Oostende heeft zijn 10e titel op een rij te pakken» (στα nl). *sporza.be*. 9 June 2021.. Ανακτήθηκε στις 10 July 2021.
6. ↑  «Filou Oostende kampioen». *Basket360* (στα Ολλανδικά). 9 Ιουνίου 2021. Ανακτήθηκε στις 10 Ιουλίου 2021.
Το **καλώδιο της κατηγορίας 3** (αγγλ. category 3 ή *CAT 3*), γνωστό απλά και ως **CAT 3**, είναι ένας τύπος καλωδίων σύμφωνα με την προδιαγραφή 
EIA/TIA-568B. Είναι αθωράκιστο καλώδιο από δύο περιπλεγμένες ίνες και έχει πιστότητα μεταφοράς μέχρι και 10 Mbit/s και πιθανό εύρος ζώνης 16 MHz.
Είναι μέρος μιας σειράς χάλκινων καλωδίων ευρείας χρήσης κατάλληλο και για την χρήση στην δομή δικτύων ηλεκτρονικών υπολογιστών στις αρχές της δεκαετίας του 1990. Εγκαταλείφτηκε όμως, αφού αντικαταστάθηκε από το πιο μοντέρνο καλώδιο της κατηγορίας 5, παραμένοντας όμως σε εφαρμογή στα δίκτυα αναλογικής τηλεφωνικής τηλεπικοινωνίας.

Αντίθετα με την προδιαγραφή των καλωδίων κατηγορίας 1, 2, 4 και 5, η προδιαγραφή του καλωδίου CAT 3 παραμένει να ισχύει στα πλαίσια των προδιαγραφών της TIA/EIA-568-B. 

Μια κάποια αναβάθμιση των δικτύων βάση καλωδίων CAT 3 επιτεύχθηκε με την εφαρμογή της προδιαγραφής 100BASE-T4, που επιτυγχάνει ταχύτητα μέχρι 100 Mbit/s αφού χρησιμοποιούνται τέσσερα ζεύγη ινών και επιτυγχάνοντας ένα πολύ υψηλότερο εύρος ζώνης.

Εξωτερικοί σύνδεσμοι
--------------------

* American National Standards Institute
* Telecommunications Industry Association

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλώδια UTP |
| --- |
|  |
| 
* Cat 1
* Cat 2
* Cat 3
* Cat 4
* Cat 5
* Cat 5e
* Cat 6
* Cat 6a
* Cat 7
 |
|  |
| 
Παραπομπές
TIA/EIA-568-B
Ethernet
8P8C
Ethernet crossover cable
Twisted pair |

 |
Το ***Saccharophagus degradans*** (πρώην ***Microbulbifer degradans***) είναι αρνητικό κατά gram θαλάσσιο βακτήριο που είναι γνωστό ότι αποικοδομεί έναν αριθμό σύνθετων πολυσακχαριτών ως πηγή ενέργειας. Το S. degradans έχει επίσης αποδειχθεί ότι ζυμώνει την ξυλόζη σε αιθανόλη. Σε πρόσφατες μελέτες, το Saccharophagus degradans από τον κόλπο Chesapeake Bay χρησιμοποιήθηκε αποτελεσματικά για την παραγωγή κυτταρινικής αιθανόλης. Η παραγωγή κυτταρινικής αιθανόλης μέσω βακτηριακής δράσης θα μπορούσε να αποτελέσει το κλειδί για τη φθηνή παραγωγή κυτταρινικής αιθανόλης για την παγκόσμια μαζική παραγωγή βιοαιθανόλης. Επί του παρόντος παράγεται με μέσα όπως η αεριοποίηση. Το S. degradans είναι το μοναδικό είδος του νεοδημιουργηθέντος γένους του.

Εξωτερικοί σύνδεσμοι
--------------------

* Type strain of *Saccharophagus degradans* at Bac*Dive* - the Bacterial Diversity Metadatabase
Η **Οαμαρού** (αγγλικά: Oamaru) είναι η μεγαλύτερη πόλη στο Βόρειο Οτάγκο, στο Νότιο Νησί της Νέας Ζηλανδίας, και η κύρια πόλη στην περιοχή Ουαϊτάκι. Βρίσκεται 80 χιλιόμετρα νότια του Τίμαρου και 120 χιλιόμετρα βόρεια του Ντανίντιν στις ακτές του Ειρηνικού. Ο Κρατικός Αυτοκινητόδρομος 1 και η σιδηροδρομική κύρια νότια γραμμή την συνδέουν και με τις δύο πόλεις. Με πληθυσμό 13.900 κατοίκους, η Οαμαρού είναι η 28η μεγαλύτερη αστική περιοχή στη Νέα Ζηλανδία και η τρίτη μεγαλύτερη στο Οτάγκο πίσω από το Ντανήντιν και το Κουίνσταουν. Η πόλη είναι η έδρα της περιφέρειας Ουαϊτάκι, η οποία περιλαμβάνει τις γύρω πόλεις Κούραου, Ουέστον, Πάλμερστον και Χάμπντεν, οι οποίες από κοινού έχουν συνολικό πληθυσμό 23.200.

Τον Αύγουστο του 2016 η Οαμαρού μπήκε στο Βιβλίο των Παγκόσμιων Ρεκόρ Γκίνες για τη μεγαλύτερη συγκέντρωση ατμοπάνκ ατόμων (steampunks) στον κόσμο, όρος που δημιουργήθηκε τη δεκαετία του 1980 και βασίζεται σε φανταστικές εφευρέσεις που θα μπορούσαν να είχαν δημιουργήσει οι Βικτωριανοί για τον σύγχρονο κόσμο.

Παραπομπές
----------

1. ↑  nzdotstat.stats.govt.nz/wbos/Index.aspx?DataSetCode=TABLECODE7981.
2. ↑  «Subnational population estimates (RC, SA2), by age and sex, at 30 June 1996–2020 (2020 boundaries)». *nzdotstat.stats.govt.nz*. Ανακτήθηκε στις 25 Απριλίου 2021.
3. ↑  «How an ordinary New Zealand town became steampunk capital of the world». *The Guardian*. 30 August 2016. .

Εξωτερικοί σύνδεσμοι
--------------------

* Πολυμέσα σχετικά με το θέμα  Oamaru στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 133690963
* GND: 4101877-1
* SUDOC: 203083792

 |

 |
***Το Ποντίκι*** είναι εβδομαδιαία εφημερίδα που εκδίδεται στην Ελλάδα, στην ελληνική γλώσσα. Η ύλη της αποτελείται κυρίως από σατιρικά - πολιτικά σχόλια και αποκαλύψεις, χωρίς να λείπει και το παραδοσιακό ρεπορτάζ. 

Ιδιαίτερο χαρακτηριστικό της εφημερίδας είναι το πρωτοσέλιδό της, που συνήθως προβάλλει κάποια γελοιογραφία σε μορφή κολάζ.

Το πρώτο φύλλο της εφημερίδας κυκλοφόρησε στις 9 Μαρτίου 1979, με δώδεκα σελίδες. Οι πρώτοι πέντε μέτοχοι της «*Ποντίκι ΕΠΕ*» ήταν ο Κώστας Παπαϊωάννου (ο οποίος ανέλαβε και εκδότης-διευθυντής), ο Ερρίκος Μπαρτζινόπουλος, ο Παντελής Τρωγάδης, ο Γιώργος Κοντογιάννης και ο Δημήτρης Κωστιδάκης παρουσίασαν την ταυτότητά της ως «πολιτική - αποκαλυπτική - σα­τιρική εφημερίδα». *Το Ποντίκι* σημείωσε τις μεγαλύτερες επιτυχίες -και είχε την σημαντικότερη επιρροή του- κατά τη δεκαετία του 1980, όταν κατάφερε να δημοσιεύσει πολλές αποκλειστικότητες, έχοντας καλή πρόσβαση στο περιβάλλον του τότε πρωθυπουργού Ανδρέα Παπανδρέου.

Το καλοκαίρι του 2005 η εφημερίδα άλλαξε ιδιοκτησία και πέρασε από τον Παπαϊωάννου στον Αντώνη Δελλατόλα και στον Δημήτρη Μπενέκο. Ο Μπενέκος αποχώρησε από την εφημερίδα το 2009.

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα της εφημερίδας 'Το Ποντίκι'

  

Stub icon 1 Stub icon 2 *Αυτό το λήμμα **εφημερίδας της Ελλάδας** χρειάζεται επέκταση. Βοηθήστε τη Βικιπαίδεια επεκτείνοντάς το!*
Η προδιαγραφή **Socket 563** συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται αποκλειστικά για τους μικροεπεξεργαστές Athlon XP-M χαμηλής κατανάλωσης ρεύματος (16 W και 25 W, TDP).

Αυτή η υποδοχή συναντάται συνήθως στους φορητούς υπολογιστές αφού εξυπηρετεί επεξεργαστές χαμηλής κατανάλωσης ρεύματος. Η ειδική βάση των 563 επαφών τύπου µPGA διαφέρει από τη υποδοχή Socket A που φέρει 462 επαφές και χρησιμοποιείται για άλλους επεξεργαστές Athlon.

Η υποδοχή *Socket 563* συναντάται επίσης, αν και μεμονωμένα, και σε μητρικές κάρτες σταθερών υπολογιστών γραφείου, π.χ. στην μητρική πλακέτα *M863G Ver3* της κατασκευαστικής εταιρείας *ECS*.

Εξωτερικοί σύνδεσμοι
--------------------

* Φωτογραφικό υλικό στον ιστότοπο της AMD (Αγγλικά)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Συντεταγμένες: 37°44′14″N 23°31′18″E﻿ / ﻿37.73722°N 23.52167°E﻿ / 37.73722; 23.52167

Οι **Άλωνες** είναι χωριό της Αίγινας. Διοικητικά υπάγεται στην δημοτική κοινότητα Μεσαγρού, του δήμου Αίγινας, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα *Καλλικράτης*.  Πριν από το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αίγινας του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.

Γεωγραφία
---------

Οι Άλωνες είναι ηπειρωτικός οικισμός στο ανατολικοκεντρικό τμήμα της Αίγινας. Βρίσκεται στις νότιες απολήξεις του υψώματος Παρλιάγκος (226 μ.), μεταξύ των χωριών Αγία Μαρίνα και Μεσαγρός, σε μέσο σταθμικό υψόμετρο 50. Απέχει 11 χλμ. περίπου Α. ΝΑ. της πόλης Αίγινας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 235 |
| 2001 | 239 |
| 2011 | 189 |

Πραγματικός (de facto) | Έτος | Πληθυσμός |
| --- | --- |
| 1961 | 105 |
| 1971 | 112 |
| 1981 | 201 |
| 1991 | 254 |
| 2001 | 233 |
| 2011 | 194 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1951 και προσαρτήθηκε στην κοινότητα Μεσαγρού Αιγίνης του νομού Αττικής. Με το ΦΕΚ 185Α - 30/10/1964 αποσπάστηκε στον νομό Πειραιώς και με το ΦΕΚ 66Α - 8/05/1972 αποσπάστηκε από τον νομό Πειραιώς και υπήχθη οριστικά στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Μεσαγρού και προσαρτήθηκε στον δήμο Αιγίνης.

Αξιοθέατα
---------

* Το εκκλησάκι του Αγίου Ιωάννη στη βορειοανατολική είσοδο του οικισμού

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2
3. 1 2
4. 1 2 3  ΠΛ 2:624
5. 1 2 3  ΠΛΜ 7:224
6. ↑  Εκδόσεις «Ελλάδα»
7. ↑  «Διακοπές», σ. 662
8. ↑  Χάρτες «ROAD»
9. ↑
10. ↑
11. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ. 2010
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD»
* eetaa.gr

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Αίγινας |
| --- |
|  |
| 
* Αγία Μαρίνα
* Αιγινήτισσα
* Αίγινα
* Άλωνες
* Ανίτσαιο
* Βαθύ
* Βαΐα
* Βλάχηδες
* Κάβος
* Καπότηδες
* Κοντός
* Κυλινδράς
* Κυψέλη
* Λαγούσα
* Λαγουσάκι
* Λαζάρηδες
* Μεσαγρός
* Μονή Κοιμήσεως Θεοτόκου
* Παχεία Ράχη
* Πέρδικα
* Πόρτες
* Σταχτοροή (νησίδα)\*
* Σφεντούρι
* Τζίκηδες
* Υψηλή (νησίδα)\*
 |
|  |
| 
* Έδρα: \* Αίγινα
* \*(Οικισμοί με μη μόνιμο πληθυσμό)]
 |

 |
Ο **Ανδρέας Χριστόπουλος**, γεννημένος στην Πάτρα το 1958, είναι έλληνας δημοσιογράφος, συγγραφέας και εκδότης. Πτυχιούχος των ΤΕΙ Πατρών στις τουριστικές επιχειρήσεις, ασχολήθηκε από τα μαθητικά του χρόνια με την δημοσιογραφία. Σήμερα αρθρογραφεί σε δέκα περιφερειακές ελληνικές εφημερίδες.

Βιογραφία
---------

Φοίτησε στο Γ' Γυμνάσιο Πατρών όπου ήρθε πρώτη φορά σε επαφή με τον χώρο της δημοσιογραφίας όπου εξέδιδε σχολική εφημερίδα με χιουμοριστικό περιεχόμενο. Το 1974, 16 ετών, εντάσσεται στο δημοσιογραφικό επιτελείο της αθλητικής εφημερίδας "Αθλητικά Νέα", και παράλληλα με τις σπουδές εργάζεται ως δημοσιογράφος. Το 1982 γίνεται αρχισυντάκτης στην εφημερίδα "Αλλαγή" και από το 1986 εργάζεται για την εφημερίδα Η Ημέρα επίσης ως αρχισυντάκτης. Την ίδια περίοδο έγινε ανταποκριτής των εφημερίδων Ελευθεροτυπία και Μακεδονία, ενώ παρουσίαζε ραδιοφωνική εκπομπή στην ΕΡΑ με θέματα που αφορούσαν το Πανεπιστήμιο Πατρών.

Το 1988 έγινε ιδιοκτήτης της εφημερίδας Η Ημέρα, όπου εργαζόταν και αγόρασε κτίριο στην οδό Τσαμαδού όπου φιλοξένησε το τυπογραφείο της εφημερίδας και διευθυντής προγράμματος στον ραδιοφωνικό σταθμό "Ράδιο Πάτρα". Ιδρυτής και εκδότης της αθλητικής εφημερίδας "Sportweek", του περιοδικού "Ημερολόγιο", ιδρυτής του ραδιοφωνικού σταθμού "Ημέρα FM". Το 2005 πουλάει την Ημέρα και στην συνέχεια ιδρύει και εκδίδει την καθημερινή εφημερίδα "Σημερινή" έως το 2010 και το 2011 εκδίδει την νέα εφημερίδα "Πατρινός Τύπος", σήμερα εκδίδει την εφημερίδα «Μ» (Μολονότι).

Συγγραφικό έργο
---------------

* "Το στοίχημα" (διήγημα), έκδοση Εφημερίδα "Ημέρα", (1999), ISBN 960-86173-9-1
* "Μισές αλήθειες" , Εκδόσεις Πικραμένος Γιάννης, (2008), ISBN 960-6628-16-7
* "24 Ώρες Ακόμη" (μυθιστόρημα), Εκδόσεις Πικραμένος Γιάννης, (2017), ISBN 960-6628-99-Χ

Παραπομπές
----------

1. 1 2 3 4 5 6 7 8  εκδόσεις Πικραμένος-Ανδρέας Γ. Χριστόπουλος Αρχειοθετήθηκε 2020-02-07 στο Wayback Machine. ανακτήθηκε 26 Αυγούστου 2018
2. 1 2  Εφημερίδα Η Ημέρα, φύλλο 16ης Οκτωβρίου 2007, σελ. 4, 5: αφιέρωμα στις εκδηλώσεις για τα 60 χρόνια της εφημερίδας
3. 1 2  Patras Events-Πάτρα: "Έκλεισε" το παλαιό τυπογραφείο της "Ημέρας" στην οδό Τσαμαδού, ανακτήθηκε 26 Αυγούστου 2018
4. 1 2 3  Βιβλία απο Χριστόπουλος Ανδρέας Γ. ebooks.gr, ανακτήθηκε 26 Αυγούστου 2018
Ο όρος **Βαταβική Επανάσταση** αναφέρεται στην πολιτική, κοινωνική και πολιτιστική αναταραχή που σημάδεψε το τέλος της Ολλανδικής Δημοκρατίας, τις τελευταίες δεκαετίες του 18ου αιώνα. Στην Ολλανδία αυτή η περίοδος λέγεται, μαζί με την Ναπολεόντεια, Γαλλο-Βαταβική περίοδος. Διήρκεσε 20 χρόνια, από τα οποία τρία ήταν υπό γαλλική κατοχή.

Όπως σε κάθε άλλη χώρα της Ευρώπης μια μερίδα των Ολλανδών αποζητούσε μια πιο ειλικρινή κυβέρνηση και μια πιο ίση κοινωνία. Ο λαός χωρίστηκε σε δύο στρατόπεδα : από τη μία πλευρά, οι Πορτοκαλί (βασιλόφρονες) οι οποίοι υποστήριζαν τον ηγεμόνα Γουλιέλμο Ε', πρίγκιπα της Οράγγης, και από την άλλη οι Πατριώτες, που όντας επηρεασμένοι από την Αμερικανική Επανάσταση και τις ιδέες του Διαφωτισμού, ήθελαν μια πιο δημοκρατική κυβέρνηση.

Η χώρα βρισκόταν σε μεγάλη οικονομική κρίση, λόγω της κήρυξης πολέμου από την Αγγλία, απόρροια της αναγνώρισης της ανεξαρτησίας της Αμερικής από την Ολλανδία. Ο τέταρτος Αγγλο-Ολλανδικός πόλεμος (1780-1784) απέβη καταστροφικός για το Ολλανδικό εμπόριο και τη βιομηχανική παραγωγή.

Το 1786 και το 1787 η κατάσταση οξύνθηκε. Οι Πατριώτες ίδρυσαν τις *schuttersgenootschappen* («ενώσεις τυφεκιοφόρων»), μικρές ένοπλες ομάδες ανδρών που εξασκούνταν στην χρήση τυφεκίων.

Μέχρι το 1787 αυτές οι ένοπλες ομάδες πολιτών κατέλαβαν αρκετές πόλεις και περιοχές. Το 1785 ο Γουλιέλμος ο Ε' εγκατέλειψε το δυτικό τμήμα της χώρας και κατέφυγε στο Ναϊμέχεν, καθώς οι Πολιτείες της Ολλανδίας δεν διατίθονταν να στείλουν τα στρατεύματά τους εναντίον των Πατριωτών. Η εξουσία του Γουλιέλμου ανασυστήθηκε μόνο μετά την παρέμβαση του αδερφού του, βασιλιά της Πρωσίας, ο οποίος έστειλε προς βοήθεια του μία δύναμη 26.000 ανδρών.

Όμως η σταθερότητα δεν επρόκειτο να διαρκέσει. Οι Πατριώτες συνέχισαν την δράση τους, με μυστικές συγκεντρώσεις, ή ως πολιτικοί πρόσφυγες στην βόρεια Γαλλία. Το 1789 ξεσπά στη Γαλλία η Γαλλική Επανάσταση, και οι Γάλλοι είναι αποφασισμένοι να την "μεταδώσουν" σε όλη την υπόλοιπη Ευρώπη.

Στα τέλη του Δεκέμβρη 1794, Γαλλικά και Ολλανδικά Πατριωτικά στρατεύματα υπό τον στρατηγό Κάρολο Πισεγκρύ προέλασαν δια μέσου των παγωμένων ποταμών της Ολλανδίας, και εγκαθίδρυσαν την Βαταβική Δημοκρατία. Ο Γουλιέλμος ο Ε' κατέφυγε στην Αγγλία όπου προκήρυξε πως όλες οι Ολλανδικές αποικίες θα υποτάσσονταν στους Βρετανούς - οι οποίοι κήρυξαν πόλεμο στην Μπαταβική Δημοκρατία. Μερικές από τις αποικίες αυτές δεν επέστρεψαν πότε υπό Ολλανδική κυριαρχία, όπως η Σρι Λάνκα και η Νότια Αφρική.

Αρκετά πραξικοπήματα ακολούθησαν το 1798, το 1801 και το 1805 που έφεραν διαφορετικές ομάδες των Πατριωτών στην εξουσία. Τελευταίος κυβερνήτης της Βαταβικής Δημοκρατίας ήταν ο Ρούτγκερ Γιαν Σχιμελπένινκ.

Η Βαταβική Επανάσταση τερματίστηκε το 1806, όταν το Βασίλειο της Ολλανδίας ιδρύθηκε, με βασιλιά τον αδερφό του Ναπολέοντα Α΄, Λουί Βοναπάρτη.
**Υπερηφάνεια** ονομάζεται η θετική στάση σε κάτι με στενή σχέση με τον ίδιο, λόγω της αντιληπτής αξίας του. Αυτό μπορεί να σχετίζεται με τις προσωπικά επιτεύγματα ή ικανότητες, θετικά χαρακτηριστικά φίλων ή οικογένειας ή της καταγωγής. Ο Ρίτσαρντ Τέιλορ όρισε την υπερηφάνεια ως «τη δικαιολογημένη αγάπη για τον εαυτό»,  εν αντιθέσει με τον ναρκισσισμό. Ομοίως, ο Άγιος Αυγουστίνος το όρισε ως «η αγάπη για την τελειότητα του καθενός», και ο Meher Baba το ονόμασε «το συγκεκριμένο συναίσθημα μέσα από το οποίο εκδηλώνεται ο εγωισμός».

Φιλόσοφοι και κοινωνικοί ψυχολόγοι σημειώνουν ότι η υπερηφάνεια είναι ένα δευτερεύον συναίσθημα που απαιτεί την ανάπτυξη της αυτογνωσίας μέσω της αλληλεπίδρασης. Ορισμένοι κοινωνικοί ψυχολόγοι προσδιορίζουν τη μη λεκτική έκφραση υπερηφάνειας ως μέσο αποστολής ενός λειτουργικού, αυτόματα αντιληπτού σήματος υψηλής κοινωνικής θέσης.

Η υπερηφάνεια μερικές φορές αντιμετωπίζεται ως κάτι το κατακριτέα, μερικές φορές ως αρετή. Με αρνητική χροιά η υπερηφάνεια αναφέρεται σε μια ανόητα και άνευ λόγου και παράλογα διεφθαρμένη αίσθηση της προσωπικής αξίας, της κατάστασης ή των επιτευγμάτων κάποιου, που χρησιμοποιείται συνώνυμα με την ύβρη. Ενώ ορισμένοι φιλόσοφοι όπως ο Αριστοτέλης θεωρούν την υπερηφάνεια αλαζονεία, ορισμένες θρησκείες θεωρούν την θεωρούν αμαρτία, όπως εκφράζεται στις Παροιμίες 11: 2 της Βίβλου. Στον Ιουδαϊσμό, η υπερηφάνεια ονομάζεται η ρίζα κάθε κακού.

Παραπομπές
----------

1. ↑  Taylor, Richard (1995). Restoring Pride: The Lost Virtue of Our Age. Prometheus Books. ISBN 9781573920247.
2. ↑  "Est autem superbia amor proprie excellentie, et fuit initium peccati superbia."«Archived copy». Αρχειοθετήθηκε από το πρωτότυπο στις 5 Νοεμβρίου 2008. Ανακτήθηκε στις 9 Νοεμβρίου 2008.
3. ↑  Baba, Meher (1967). *Discourses*. **2**. San Francisco: Sufism Reoriented. p. 72. (ISBN 978-1880619094).
4. ↑  Sullivan, GB (2007). «Wittgenstein and the grammar of pride: The relevance of philosophy to studies of self-evaluative emotions». *New Ideas in Psychology* **25** (3): 233–252. doi:10.1016/j.newideapsych.2007.03.003. .
5. ↑  Shariff, AF; Tracy, JL (October 2009). «Knowing who'**s boss: implicit perceptions of status from the nonverbal expression of pride». *Emotion*** 9 **(5): 631–9. doi:10.1037/a0017089. PMID 19803585.**
6. ↑  «Definition of HUBRIS». *www.merriam-webster.com*. Αρχειοθετήθηκε από το πρωτότυπο στις 6 Απριλίου 2016. Ανακτήθηκε στις 3 Απριλίου 2016.
7. ↑  Steinvorth, Ulrich (2016). *Pride and Authenticity*. Cham: Palgrave Macmillan. σελ. 10. ISBN 9783319341163.
Το **ντιρχάμ** ή **ντιράμ** (αραβικά: درهم) είναι το νόμισμα των Ηνωμένων Αραβικών Εμιράτων. Έχει κωδικό ISO 4217 *AED*. Οι ανεπίσημες συντομογραφίες περιλαμβάνουν τα DH ή Dhs. Το ντιρχάμ υποδιαιρείται σε 100 φιλς (fils) (فلس).

Ιστορία
-------

Εισήχθη το 1973 και αντικατέστησε το ριάλ του Κατάρ και του Ντουμπάι, με τα οποία είχε την ίδια αξία. Πριν από το 1966 όλα τα εμιράτα που θα σχημάτιζαν τα Ηνωμένα Αραβικά Εμιράτα χρησιμοποιούσαν τη ρουπία του Περσικού Κόλπου.

Στις 28 Ιανουαρίου 1978 το ντιρχάμ ευθυγραμμίστηκε με τα ειδικά σχεδιαστικά πρότυπα του Διεθνούς Νομισματικού Ταμείου.Στην πραγματικότητα, είχε «κλειδωθεί» η ισοτιμία του με το Δολάριο των ΗΠΑ. Από το Νοέμβριο του 1997, η ισοτιμία είναι 1 δολάριο ΗΠΑ= 3,6725 ντιρχάμ, που σημαίνει περίπου 1 ντιρχάμ = 0,272294 δολάρια.

Κέρματα
-------

Το 1973 κυκλοφόρησαν κέρματα σε ονομαστικές αξίες των 1, 5, 10, 25, 50 φιλς, και του 1 ντιρχάμ. Τα κέρματα μεγαλύτερης αξίας ήταν από χαλκονικέλιο. Το 1995 τα κέρματα των 50 φιλς και του 1 ντιρχάμ μειώθηκαν σε μέγεθος.

Η αξία και οι αριθμοί στα κέρματα είναι γραμμένα με αραβικούς αριθμούς της Ανατολής και το κείμενο είναι στην αραβική γλώσσα.

Τραπεζογραμμάτια
----------------

Το 1973 εισήχθησαν χαρτονομίσματα σε αξίες των 1, 5, 10, 50, 100 και των 1000 ντιρχάμ. Ακολούθησε δεύτερη σειρά το 1982 , ενώ χαρτονομίσματα των 500 ντιρχάμ κυκλοφόρησαν το 1983 και ακολούθησαν τα 200 ντιρχάμ το 1989. Το 2000 επανεισήχθησαν τα τραπεζογραμμάτια των 1000 ντιρχάμ. Σήμερα κυκλοφορούν χαρτονομίσματα των 5 , 10 , 20, 50, 100 , 200, 500 και 1000 ντιρχάμ.

Το κείμενο στην πίσω όψη είναι στα αγγλικά με τα νούμερα στη γλώσσα Χιντού.

Παραπομπές
----------

1. ↑  «Dynamic Growth of the UAE Monetary and Banking Sector, Central Bank of the UAE». Αρχειοθετήθηκε από το πρωτότυπο στις 12 Μαΐου 2006. Ανακτήθηκε στις 3 Δεκεμβρίου 2007.
2. ↑  «Tables of modern monetary history: Asia». Αρχειοθετήθηκε από το πρωτότυπο στις 2 Απριλίου 2008. Ανακτήθηκε στις 2 Απριλίου 2008.
3. ↑  «Statistical Bulletin, Quarterly Ιουλ. - Σεπ. 2005, Κεντρική Τράπεζα των ΗΑΕ» (PDF). Αρχειοθετήθηκε από το πρωτότυπο (PDF) στις 29 Ιουνίου 2006. Ανακτήθηκε στις 29 Ιουνίου 2006.

Εξωτερικοί σύνδεσμοι
--------------------

* Αναμνηστικά νομίσματα

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα United Arab Emirates dirham  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
*Το άρθρο αυτό αναφέρεται στο επιστημονικό αεροσκάφος **HALO**. Για άλλα άρθρα με το ίδιο όνομα, δείτε **Halo (αποσαφήνιση)***
Gulfstream G550
Το επιστημονικό αεροσκάφος **HALO** (αγγλ: ***H**igh **A**ltitude and **Lo**ng Range Research Aircraft*, *Ερευνητικό αεροσκάφος μεγάλου υψομέτρου και μακράς εμβέλειας*) εξυπηρετεί την επιστημονική εξερεύνηση της γήινης ατμόσφαιρας. Πρόκειται για αναβαθμισμένο ιδιωτικό αεροπλάνο τύπου Gulfstream G550. Θα πραγματοποιήσει μετρήσεις στην τροπόσφαιρα και στην κατώτερη στρατόσφαιρα. Θα πετάει σε ύψος 15.000 μέτρων και θα μεταφέρει φορτίο μέχρι τριών τόνων. Η εμβέλεια του θα φτάνει τα 8.000 χιλιόμετρα. Η βάση του θα είναι το Γερμανικό κέντρο Αεροπορίας και Διαστημικών Πτήσεων, το *DLR* στην πόλη Όμπερπφάφενχόφεν της Γερμανίας.

Εξωτερικοί σύνδεσμοι
--------------------

* Επίσημη ιστοσελίδα (Γερμανικά)
Η υποδοχή **Super Socket 7**, επίσης γνωστή και ως **Super 7**, είναι μια επέκταση της υποδοχής Socket 7.
Χρησιμοποιήθηκε από την κατασκευαστική εταιρεία AMD για τους επεξεργαστές K6-2 και K6-III, και για μερικούς από τους τελικούς επεξεργαστές M-II της Cyrix.

Χαρακτηριστικά
--------------

Η υποδοχή *Super Socket 7* παρέχει έναν μπροστινό δίαυλο με την επιπλέον ταχύτητα των 100 MHz, και υποστηρίζει τον δίαυλο AGP, καθώς και τον SPGA.

Συμβατότητα
-----------

Είναι προς τα πίσω συμβατό με την υποδοχή Socket 7, που σημαίνει ότι οι επεξεργαστές που απαιτούν την υποδοχή Socket 7, εφαρμόζουν και εδώ, τόσο στις μηχανικές, όσο και στις ηλεκτρικές ιδιότητες. Στην αντίθετη περίπτωση όμως, οι επεξεργαστές που απαιτούν την υποδοχή *Super Socket 7*, όταν μπουν στην υποδοχή Socket 7 δεν μπορούν να αναπτύξουν την μέγιστη ταχύτητα της προδιαγραφής τους.
Άλλοι επεξεργαστές που απαιτούν την υποδοχή Socket 5 είναι μεν συμβατοί ως προς τα μηχανικά χαρακτηριστικά, και εφαρμόζουν στην υποδοχή *Super Socket 7*. Συχνά όμως, οι μητρικές πλακέτες δεν παρέχουν την απαραίτητη τάση τροφοδοσίας για την λειτουργία των αντίστοιχων επεξεργαστών της υποδοχής Socket 5.

Ιστορικό
--------

Η AMD στο παρελθόν χρησιμοποιούσε υποδοχές της εταιρείας Intel και για τους επεξεργαστές της δικής της παραγωγής, αφού η Intel της παρείχε τα απαραίτητα νομικά δικαιώματα. Με την υποδοχή Socket 7 σταμάτησε όμως αυτή η πολιτική, αφού η εταιρεία Intel διέκοψε την παροχή της υποδοχής αυτής και προχώρησε προς την προδιαγραφή Slot 1, ελπίζοντας ότι με αυτή την κίνηση θα άφηνε την AMD σε μια ξεπερασμένη τεχνολογία, κάνοντας έτσι τους επεξεργαστές της AMD μη ανταγωνιστικούς.

Με την αύξηση της ταχύτητας του μπροστινού διαύλου από τα 66 στα 100 MHz, η υποδοχή *Super Socket 7* έδωσε στην AMD έστω και προσωρινά μια λύση, έτσι ώστε να μπορέσει να αναπτύξει την απαραίτητη ανεξάρτητη υποδομή μητρικών καρτών με βάση την υποδοχή αυλάκι Slot A.

Ενώ η αρχιτεκτονική ήταν προσιτή, και εξυπηρετούσε τον προοριζόμενο σκοπό, ορισμένες από τις ομάδες κεντρικών ολοκληρωμένων κυκλωμάτων των κατασκευαστικών εταιρειών VIA, SiS και άλλων, ήταν τόσο χαμηλής ποιότητας, ειδικά όσον αφορά την εφαρμογή του δίαυλου AGP, που η φήμη της AMD άρχισε να χαλάει λόγω των πολλών ελαττωματικών και ασύμβατων μητρικών καρτών. Η AMD απάντησε με την εφαρμογή ενός προγράμματος βελτίωσης της ποιότητας που άρχισε να παρουσιάζει αποτελέσματα από τα K6-III, Pentium III και Athlon.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Super Socket 7  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Η υποδοχή **Socket 939** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές Athlon 64 της κατασκευαστικής εταιρείας AMD. Χρησιμοποιήθηκε από το 2004 μέχρι το 2006.

Το ιστορικό
-----------

Διαδέχτηκε την υποδοχή 754 τον Ιούνιο του 2004 και αντικαταστάθηκε τον Μάιο του 2006 από την υποδοχή AM2.

Όλοι οι τύποι επεξεργαστών απλού και διπλού πυρήνα Athlon 64, Athlon 64 FX, Athlon 64 X2, Sempron και Opteron κατασκευάστηκαν για αυτήν την υποδοχή. Οι Opteron 185 και Athlon 64 FX-60, με ταχύτητα 2,6 GHz και 1 ΜΒ Level 2 cache ανά πυρήνα, ήταν οι γρηγορότεροι επεξεργαστές που κατασκευάστηκαν για αυτήν την υποδοχή.

Τεχνολογία
----------

Υποστηρίζει μνήμη DDR SDRAM διπλού καναλιού. Υποστηρίζει τα σύνολα οδηγίας 3DNow!, SSE2 και SSE3. Έχει δίαυλο HyperTransport εύρους 16 bit και ταχύτητας 2000 MT/s.

Εξωτερικοί σύνδεσμοι
--------------------

* Πληροφορίες από την AMD (Αγγλικά)
* Τεχνικά χαρακτηριστικά για χρήση με τον Athlon64 και τον Athlon FX (Αγγλικά)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Ενεργειακό σπίτι, Τάλιν.
**Ενεργειακό σπίτι** είναι ο όρος που χρησιμοποιείται για να περιγράψει ένα κτίριο κατοικίας με υψηλή ενεργειακή αποδοτικότητα, η οποία οφείλεται στα χαρακτηριστικά της κατασκευής, της τυπολογίας και των μηχανολογικών εγκαταστάσεών, που έχουν ως στόχο την εξοικονόμηση ενέργειας και τη μείωση των εκπομπών του CO2. Υπάρχουν αρκετά παραδείγματα κατοικιών με πολύ χαμηλή, ή ακόμα και με μηδενική, ενεργειακή κατανάλωση: το μοντέλο Casakyoto, το παθητικό Σπίτι και, γενικότερα, τα πράσινα κτίρια.

Ενεργειακές απαιτήσεις
----------------------

Οι ενεργειακές απαιτήσεις ενός κτιρίου είναι το σύνολο της ενέργειας που απαιτείται για τη θέρμανση, την ψύξη, τον αερισμό και το φωτισμό των εσωτερικών χώρων. Ένα ενεργειακό*σπίτι* είναι σε θέση να εξασφαλίσει τη θερμική άνεση, τον αερισμό και τον κατάλληλο φωτισμό για τη μέρα και τη νύχτα με μειωμένη κατανάλωση ενέργειας και στις καλύτερες περιπτώσεις, με μηδενική κατανάλωση ενέργειας που προέρχεται από ορυκτούς άνθρακες.

Αρχιτεκτονικά χαρακτηριστικά
----------------------------

Τα αρχιτεκτονικά χαρακτηριστικά ενός ενεργειακού σπιτιού καθορίζονται από το γεωγραφικό πλάτος, από τον όγκο του και από την προβλεπόμενη χρήση του. Ο προσανατολισμός του ενεργειακού σπιτιού επιλέγεται με γνώμονα την επιθυμητή έκθεση του κτιρίου στην ηλιακή ακτινοβολία, προκειμένου αυτό να αξιοποιήσει την ηλιακή θερμική πρόσοδο και το φυσικό φωτισμό. H επιλογή ενός συμπαγούς σχήματος κτιρίου μπορεί να περιορίσει τις θερμικές απώλειες προς το εξωτερικό περιβάλλον. Οι προεξοχές των γεισωμάτων και οι κεκλιμένες επιφάνειες των στεγών σχεδιάζονται κατάλληλα και προστατεύονται με μονωτικά υλικά, έτσι ώστε να αποτρέπουν τις αρνητικές επιπτώσεις από την πρόσπτωση της ηλιακής ακτινοβολίας στα διαφανή δομικά στοιχεία του κελύφους κατά τη διάρκεια του καλοκαιριού και την επακόλουθη υπερθέρμανση του κτιρίου.

Κτιριακό κέλυφος
----------------

Στο ενεργειακό σπίτι, το κτιριακό κέλυφος σχεδιάζεται με τέτοιο τρόπο που ελαχιστοποιούνται οι ενεργειακές απαιτήσεις του. Η ενέργεια που ανταλλάσσεται με το εξωτερικό περιβάλλον περιορίζεται από τη μόνωση των αδιαφανών δομικών στοιχείων και από την κατάλληλη επιλογή διαφανών δομικών στοιχείων με υψηλή ενεργειακή αποδοτικότητα.

Μηχανολογικές εγκαταστάσεις
---------------------------

Οι μηχανολογικές εγκαταστάσεις ενός ενεργειακού σπιτιού είναι κατάλληλα σχεδιασμένες, ώστε να καταναλώνονται μικρές ποσότητες ενέργειας (υψηλή αποδοτικότητα, επαναχρησιμοποίηση του θερμικού φορτίου και ούτω καθεξής). Η χρήση μηχανολογικών εγκαταστάσεων που στηρίζονται στους ορυκτούς άνθρακες συνδυάζεται ή αντικαθίσταται εξολοκλήρου με εγκαταστάσεις που βασίζονται στις ανανεώσιμες πηγές ενέργειας (ηλιακή ενέργεια, γεωθερμία, αιολική ενέργεια).

Ενεργειακή πιστοποίηση
----------------------

Το Dlg.s 192/2005, ενσωματωμένο από την dlg.s 311/2006, εισήγαγε στην Ιταλία το *πιστοποιητικό ενεργειακής απόδοσης*.

Δείτε ακόμη
-----------

* Παθητικό σπίτι
* EtaG
* CasaClima
**Ο Joel Parra López** ( Βαρκελώνη, Ισπανία, 4 Απριλίου 2000 ) είναι Ισπανός μπασκετμπολίστας. Με ύψος 2,02 μ. αγωνίζεται ως πάουερ φόργουορντ για την FC Barcelona στο ACB League στην Ισπανία.

Σταδιοδρομία
------------

Ξεκίνησε την επαγγελματική του καριέρα στο Club Joventut Badalona και θεωρείται ένας από τους πιο ταλαντούχους παίκτες της γενιάς του 2000 στην Ισπανία.

Το 2016 συμμετείχε στο Jordan Brand Classic Camp στο Ζάγκρεμπ και έπαιξε τον διεθνή αγώνα Jordan Brand Classic.

Τη σεζόν 2017-18, έπαιξε για την ομάδα Junior La Penya αφού ξεκίνησε στα τρία από τα τέσσερα παιχνίδια που έπαιξε η ομάδα στα προκριματικά του FIBA Champions League. 

Τον Δεκέμβριο του 2017 έκανε το ντεμπούτο του στο πρωτάθλημα ACB με τη Joventut στο ACB League, στο γήπεδο José María Martín Carpena Sports Palace στη Μάλαγα εναντίον της Unicaja Málaga. 

Το 2018 συμμετείχε στο Basketball Without Borders στο All-Star Weekend στο Λος Άντζελες και ανανέωσε το συμβόλαιό του με τους πρασινόμαυρους της Μπανταλόνα μέχρι το 2023 

Τον Ιούλιο του 2023, υπέγραψε στην FC Barcelona της Endesa League .

Εθνική ομάδα
------------

Τον Σεπτέμβριο του 2022, ήταν μέλος της ισπανικής εθνικής ομάδας που συμμετείχε στο Ευρωμπάσκετ του 2022,  όπου κέρδισε το χρυσό, κερδίζοντας τη Γαλλία στον τελικό.

Παραπομπές
----------

1. ↑  Joel Parra, de jugar para Jordan a estar en el All Star marca.com, 20 de febrero de 2018
2. ↑  Joel Parra debuta en Liga ACB marca.com, 3 de diciembre de 2017
3. ↑  El Joventut renueva a tres grandes promesas de su cantera marca.com, 20 de noviembre de 2017
4. ↑  Barcelona announces deal with Joel Parra eurohoops.net, 7 de julio de 2023
5. ↑  «Scariolo da la lista definitiva de España para el Eurobasket: Fran Guerra y Juan Núñez, los últimos descartes». *cuatro.es* (στα Ισπανικά). Ανακτήθηκε στις 30 Αυγούστου 2022.
6. ↑  Spain claim FIBA EuroBasket 2022 crown fiba.basketball, 18 de septiembre de 2022

Εξωτερικοί σύνδεσμοι
--------------------

* Πολυμέσα σχετικά με το θέμα  Joel Parra στο Wikimedia Commons
Η **Στατιστική Υπηρεσία του Καναδά** (αγγλικά: Statistics Canada, συντομογραφία: StatCan, γαλλικά: Statistique Canada) είναι ο οργανισμός της Κυβερνήσεως του Καναδά που έχει αναλάβει την παραγωγή στατιστικών για την καλύτερη κατανόηση του Καναδά, του πληθυσμού, των πόρων, της οικονομίας, της κοινωνίας και του πολιτισμού του. Ιδρύθηκε το 1971 και έχει την έδρα του στην Οττάβα.

Ο οργανισμός διευθύνεται από τον επικεφαλής στατιστικολόγο του Καναδά, Ανίλ Αρόρα, ο οποίος ανέλαβε το ρόλο στις 19 Σεπτεμβρίου 2016. Η StatCan είναι υπόλογη στο Κοινοβούλιο μέσω του Υπουργού Καινοτομίας, Επιστήμης και Βιομηχανίας, Φρανσουά-Φιλίπ Σαμπάν.

Η Στατιστική Υπηρεσία του Καναδά λειτουργεί ως η εθνική στατιστική υπηρεσία για τον Καναδά και παράγει στατιστικά στοιχεία για όλες τις επαρχίες καθώς και για την ομοσπονδιακή κυβέρνηση. Εκτός από τη διεξαγωγή περίπου 350 ενεργών ερευνών για σχεδόν όλες τις πτυχές της καναδικής ζωής, η Κοινοβουλευτική Πράξη της Στατιστικής ορίζει ότι η Στατιστική Υπηρεσία του Καναδά έχει καθήκον να διεξάγει απογραφή πληθυσμού σε όλη τη χώρα κάθε πέντε χρόνια και απογραφή της γεωργίας κάθε δέκα χρόνια.

Έχει θεωρηθεί συστηματικά ως ο καλύτερος στατιστικός οργανισμός στον κόσμο από τον Economist, όπως στις έρευνες του 1991 και του 1993 «Καλή Στατιστική». Το Φόρουμ Δημόσιας Πολιτικής και άλλοι έχουν επίσης αναγνωρίσει τις επιτυχίες του οργανισμού.

Παραπομπές
----------

1. ↑  «GC InfoBase». *tbs-sct.gc.ca* (στα Αγγλικά). Ανακτήθηκε στις 26 Σεπτεμβρίου 2020.
2. ↑  «Contact us». StatCan. nd. Ανακτήθηκε στις 4 Αυγούστου 2015. Statistics Canada, 150 Tunney's Pasture Driveway Ottawa, Ontario K1A 0T6; Statistique Canada 150, promenade du pré Tunney Ottawa, Ontario K1A 0T6
3. ↑  «Anil Arora appointed chief statistician at StatsCan».
4. ↑  Government of Canada (12 Δεκεμβρίου 2017). «Statistics Act (R.S.C. 1985, c. S-19)». Ανακτήθηκε στις 3 Ιουνίου 2020.
5. ↑  «Canadian Initiative on Social Statistics». Social Sciences and Humanities Research Council of Canada. 11 Ιουλίου 2006. Ανακτήθηκε στις 5 Νοεμβρίου 2006.
6. ↑  «Economist Good Statistics Guide Assesses Accuracy of Figures.». *The Economist*. 7 September 1991.
7. ↑  «Economics Brief – Good Statistics Guide.». *The Economist.*. 11 September 1993.
8. ↑  *75 Years and Counting: A History of Statistics Canada*. Ottawa: Statistics Canada. 1993. ISBN 0-662-62187-5.
Ο **Γιόανες Άιντεσγκααρτ** (*Jóannes Dan Eidesgaard*, 19 Απριλίου 1951-) είναι πολιτικός από τα Νησιά Φερόες. Από το 2004 ως το 2008 ήταν πρωθυπουργός και αρχηγός κυβερνήσεως (*Løgmaður*) στα νησιά.

Πρώτα χρόνια
------------

Γεννήθηκε στις 19 Απριλίου του 1951 στο Τβόροϊρι του νησιού Σούντουροϊ (*Suðuroy*). Σπούδασε Παιδαγωγικά και άσκησε το επάγγελμα του εκπαιδευτικού.

Πολιτική καριέρα
----------------

Η πρώτη του εκλογή στο τοπικό Κοινοβούλιο (*Løgting*), έλαβε χώρα το 1990. Από το 1991 ως το 1996 χρημάτισε υπουργός σε διάφορες κυβερνήσεις συνασπισμού και το 1994 έγινε αντιπρόεδρος της κυβέρνησης, αξίωμα στο οποίο διατηρήθηκε επί δύο έτη. Το 1996 εξελέγη πρόεδρος του Σοσιαλδημοκρατικού Κόμματος (*Javnaðarflokkurin*).

Από το 1998 ως το 2001 υπήρξε αντιπρόσωπος στο δανικό Κοινοβούλιο (*Folketing*). Εξελέγη πρωθυπουργός στις 3 Φεβρουαρίου του 2004, λίγο μετά τη νίκη του στις γενικές εκλογές στις 20 Ιανουαρίου εκείνης της χρονιάς.Ηγήθηκε συνασπισμού ανάμεσα στο Κόμμα των Ενωτικών, στο Κόμμα του Λαού και στο Σοσιαλδημοκρατικό Κόμμα. 

'Έπειτα από τις βουλευτικές εκλογές του Ιανουαρίου του 2008 ηγήθηκε κεντροαριστερής αυτόνομης κυβέρνησης που συναποτελείτο από το Σοσιαλδημοκρατικό Κόμμα και το Κόμμα Δημοκρατία που είναι υπέρ της ανεξαρτησίας από τη Δανία, όπως επίσης και του Κόμματος του Κέντρου. Η νέα κυβέρνηση ορκίστηκεστις 5 Φεβρουαρίου του 2008.

Κατάρρευση συνασπισμού και αποχώρηση από την πρωθυπουργία
---------------------------------------------------------

Τον Σεπτέμβριο του 2008 ο συνασπισμός κατέρρευσε και στις 24 Σεπτεμβρίου σχηματίστηκε νέα κυβέρνηση συνασπισμού από το Κόμμα των Ενωτικών, το Λαϊκό Κόμμα και το Σοσιαλδημοκρατικό Κόμμα. Έπειτα από συνεχείς συζητήσεις για το ποιος θα ήταν ο νέος πρωθυπουργός, ο Άιντεσγκααρτ παραιτήθηκε από την πρωθυπουργία. Έτσι, τον διαδέχθηκε στην πρωθυπουργία στις 26 Σεπτεμβρίου του 2008 ο Κάι Λέο Γιοχάνεσεν, ηγέτης του Κόμματος των Ενωτικών. Στις 30 Σεπτεμβρίου του 2008, λίγο μετά τη δημοσιοποίηση του οικονομικού προϋπολογισμού για το 2009, ο Άιντεσγκααρτ μεταφέρθηκε στο νοσοκομείο με πόνους στο στήθος.

Παραπομπές
----------

1. ↑  «Løgmansskrivstovan». Αρχειοθετήθηκε από το πρωτότυπο στις 11 Φεβρουαρίου 2007. Ανακτήθηκε στις 6 Φεβρουαρίου 2008.
2. ↑  «Rulers». Αρχειοθετήθηκε από το πρωτότυπο στις 6 Φεβρουαρίου 2008. Ανακτήθηκε στις 6 Φεβρουαρίου 2008.
3. ↑  Rulers Αρχειοθετήθηκε 2008-09-14 στο Wayback Machine. Σεπτέμβριος 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόανες Άιντεσγκααρτ** |

* Ιστότοπος της κυβέρνησης των νησιών Φερόες (στα αγγλικά)

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Jóannes Eidesgaard  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
To έμβλημα της Ρηνανίας-Παλατινάτου.
Το **έμβλημα του ομοσπόνδου κρατιδίου της Ρηνανίας-Παλατινάτου** καθιερώθηκε το 1947. Συνδέεται ιστορικά με τη σημαία της Γερμανίας, εξ ου και η ομοιότητά του στα χρώματα. Περιέχεται στη σημαία του κρατιδίου.

Περιγραφή
---------

Το έμβλημα αποτελείται από έναν θυρεό, που χωρίζεται σε τρία μέρη. Στα μέρη αυτά εικονίζονται τα αντίστοιχα εμβλήματα των τριών πριγκιπάτων, που η ένωσή τους οδήγησε στη δημιουργία του σημερινού ομοσπόνδου κρατιδίου: Τρίερ, Μάιντς και Παλατινάτου. Έτσι, εικονίζεται ο κόκκινος σταυρός σε ασημί φόντο, ο αργυρός τροχός σε κόκκινο φόντο, που ήταν το έμβλημα της πρωτεύουσας του κρατιδίου, καθώς επίσης και το χρυσό λιοντάρι με κόκκινο στέμμα και νύχια, σε μαύρο φόντο.

Ιστορικά στοιχεία
-----------------

Τα σύμβολα συμβολίζουν την εποχή πριν από τη Γαλλική Επανάσταση και τα αντίστοιχα εμβλήματα:

* Ο κόκκινος σταυρός σε φόντο ασημί συμβολίζει τον Αρχιεπίσκοπο και τον Πρίγκιπα-Εκλέκτορα του Τριέρ. Η αρχαιότερη καταγραφή του συμβόλου αυτού του Τριέρ είναι το 13ο αιώνα.
* Ο αργυρός τροχός σε ερυθρό φόντο αντιπροσωπεύει τον Αρχιεπίσκοπο και τον Πρίγκιπα-Εκλέκτορα του Μάιντς και
* Το χρυσό λιοντάρι σε μαύρο φόντο είναι για τον Πρίγκιπα-Εκλέκτορα του Παλατινάτου. Η αρχική εμφάνισή του είναι στο έμβλημα των Γουέλφων και στη συνέχεια στην κομητεία του Παλατινάτου.

Το στέμμα από επάνω είναι χρυσό και αποτελείται από αμπελόφυλλα, καταδεικνύοντας τη σημασία της αμπελοκαλλιέργειας για την οικονομία του τόπου.

Πηγές
-----

* Πληροφορίες για το έμβλημα του ομοσπόνδου κρατιδίου της Ρηνανίας-Παλατινάτου

Βλέπε επίσης
------------

* Σημαία της Ρηνανίας-Παλατινάτου